|  |  |  |  |
| --- | --- | --- | --- |
| ujmegye | Hajdú-Bihar Vármegye Önkormányzatának  Közgyűlése | | |
| **KÖZGYŰLÉSI ELŐTERJESZTÉS** | | **3.** |

|  |  |
| --- | --- |
| **Előterjesztő:** | Pajna Zoltán, a Közgyűlés elnöke |
| **Tárgy:** | Tájékoztató Hajdú-Bihar Vármegye Önkormányzatának a 2014-2020 közötti időszakra vonatkozó Integrált Területi Programjának végrehajtásáról, a TOP vármegyei végrehajtását érintő esetleges problémákról |
| **Készítette:** | Czapp Zsuzsa |
| **Véleményező bizottság:** | Fejlesztési, Tervezési és Stratégiai Bizottság |

**Tisztelt Közgyűlés!**

A területfejlesztésről szóló 2023. évi CII. törvény 10. § (2) bekezdés a) pontja szerint a vármegyei önkormányzat nyomon követi és értékeli a vármegyei területfejlesztési koncepció és a vármegyei területfejlesztési programok végrehajtását, a 10. § (2) bekezdés c) pontja szerint közreműködik a területi szempontú operatív programok irányításában, megvalósításuk végrehajtásában.

A 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet 19. § f) pontja alapján a területi szereplő végrehajtja az ITP-t, amelynek keretében a kedvezményezettektől és az Irányító Hatóságtól a támogatott projektekről adatszolgáltatást kérhet, részt vehet a projektfejlesztésben és a kedvezményezett kérelmére a projektmenedzsment tevékenységek ellátásában.

A Terület- és Településfejlesztési Operatív Program (továbbiakban: TOP) vármegyei szintű végrehajtásáról, a vármegyei eredményekről a közgyűlés legutóbb a 2023. novemberi ülésén kapott tájékoztatást, mely a 63/2023. (XI. 24.) határozattal elfogadásra került.

1. **A TOP vármegyei végrehajtásával kapcsolatos általános tapasztalatok**

Az Irányító hatóság lehetőséget biztosított arra, hogy a folyamatban lévő TOP projektek kapcsán 2024. év elejéig lehessen benyújtani a záró kifizetési kérelmeket, illetve záró beszámolókat. A Közreműködő Szervezet a tavasz végéig lefolytatta a záró helyszíni szemléket. Jelenleg még jelentős mértékben vannak zárás alatt álló, de le nem zárt projektek. Hajdú-Bihar Vármegye Önkormányzata annak érdekében, hogy a projektek zárása megtörténhessen egyeztetést kezdeményezett mind az Irányító Hatósággal, mind a Közreműködő Szervezettel.

1. **Az ITP-ben vállalt vármegyei eredmény indikátorok teljesülése**

A vármegyei ITP-ben a vármegyének a megítélt forrásokhoz mérten eredményindikátorokat kellett vállalnia, melynek időközi mérésére az Irányító Hatóság részéről 2018. év végén került sor. A vármegyei indikátorvállalások aktuális állása kapcsán 2024. május 24. napján kaptunk tájékoztatást, melyet az Irányító Hatóság az indikátorok kapcsán 2024. április 30., a kifizetési kérelmek kapcsán 2024. május 14. napi EPTK adatok alapján készített.

1. **A fejlesztett vagy újonnan létesített iparterületek és ipari parkok területe**

|  |  |
| --- | --- |
| **Vármegye által teljesítendő indikátor 2023. év végére:** | 87,66 ha |
| **2024. április 30. napra teljesített indikátor érték:** | 257,97 ha |

A vármegye a 2023. évre vállalta 87,66 ha indikátor érték teljesítését; a szerződéses állomány szerinti vállalási érték 2023. évre 315,29. A 2023. évi célérték 294,28%-os túlteljesítéséről beszélhetünk. Jelenleg a 14 db ipari park kialakítására vonatkozó Támogatási Szerződésből 12 db teljesítette az általa vállalt indikátor értékeket.

1. **Felújított vagy korszerűsített utak teljes hossza**

|  |  |
| --- | --- |
| **Vármegye által teljesítendő indikátor 2023. év végére:** | 21,69 km |
| **2024. április 30. napra teljesített indikátor érték:** | 35,91 km |

A vármegye által vállalt 2023. évi célérték, vagyis a 21,69 km teljesítése korábban megtörtént. A 2024. április 30.-i adatok alapján a megvalósult 35,91 km a 2023. évi célérték 165,56%-os túlteljesítését jelenti. Valamennyi projekt lezárt, így további teljesítés nem várható.

1. **Fejlesztett, 0-3 éves gyermekek elhelyezését biztosító férőhelyek száma**

|  |  |
| --- | --- |
| **Vármegye által teljesítendő indikátor 2023. év végére:** | 793 db férőhely |
| **2024. április 30. napra teljesített indikátor érték:** | 287 db férőhely |

A települések által 2024. április 30. napig teljesített indikátor értékek elmaradtak az előzetesen vállaltaktól, melynek legfőbb oka, hogy a TOP-1.4.1-15 számú felhívás esetében a fő cél új bölcsődei férőhelyek kialakítása, fejlesztése lett volna, azonban a megkötött Támogatási Szerződések jelentősebb része az óvodák felújítására, bővítésére fókuszált.

A Fejlesztett és az újonnan létrehozott 0-3 éves gyermekek elhelyezését biztosító, fejlesztéssel érintett férőhelyek száma indikátor esetében a vármegye által teljesítendő 2023. évi célérték 793 db férőhely.

Ennek az indikátornak a teljesülését segítette elő a 2019. évben megjelentetett TOP-1.4.1-19 számú felhívás, mely kizárólag a bölcsődei férőhelyek fejlesztésére fókuszált.

A szerződéses állomány szerinti vállalási érték (344 férőhely) továbbra is elmarad a vármegye által vállalt célértéktől (793 férőhely), vagyis a vállalás teljes mértékű teljesítésére nem számíthattunk. Továbbá a 2024. április 30. napi teljesített indikátor érték, vagyis a 287 db férőhely magasabb, mint az előző beszámoló során elért 221 db férőhely. Az eddig lezáratlan projektek révén várható további indikátor növekedés.

1. **Városi területeken létrehozott vagy helyreállított nyitott terek**

|  |  |
| --- | --- |
| **Vármegye által teljesítendő indikátor 2023. év végére:** | 81 472,65 m2 |
| **2024. április 30. napra teljesített indikátor érték:** | 246 652,98 m2 |

A 2023. évi indikátor célértékhez viszonyítva a tényérték alapján megállapítható, hogy a 2023. évi célérték 302,74%-os túlteljesítésénél tartunk. Mivel a szerződéses állomány szerinti vállalási érték 245 710,68 m2, így várakozásainknak megfelelőn az előző beszámolóhoz képest javultak a teljesített indikátor értékek. Tekintettel arra, hogy még van le nem zárt projekt, így várható, hogy a vármegyei teljesített indikátor érték tovább fog emelkedni.

1. **Kialakított kerékpárforgalmi létesítmények hossza**

|  |  |
| --- | --- |
| **Vármegye által teljesítendő indikátor 2023. év végére:** | 41,32 km |
| **2024. április 30. napra teljesített indikátor érték:** | 43,35 km |

A 2023. évi célértékhez viszonyítva jelenleg a megvalósítás 104,91 %-on áll. Vármegyei szinten a szerződéses állomány szerinti vállalási érték 49,3 km, így amennyiben a folyamatban lévő 1 db projekt lezárásra kerül, akkor a vármegyei teljesített indikátor érték további emelkedésére számíthatunk.

1. **Üvegházhatású gázok becsült éves csökkenése**

|  |  |
| --- | --- |
| **Vármegye által teljesítendő indikátor 2023. év végére:** | 6 444,99 tonna CO2 egyenérték |
| **2024. április 30. napra teljesített indikátor érték:** | 4 420,73 tonna CO2 egyenérték |

Az Üvegházhatású gázok becsült éves csökkenése című indikátor esetében a 2023. évi célérték megvalósításában jelenleg 68,59%-on állunk. Jelenleg már csak 1 projekt van folyamatban, így a teljesített indikátor érték minimális növekedése várható.

1. **Fejlesztéssel érintett egészségügyi alapellátást nyújtó szolgálatok (benne: háziorvos, házi gyermekorvos, fogorvosi, védőnői szolgálat és kapcsolódó ügyeleti ellátás, iskola-egészségügyi ellátás) száma**

|  |  |
| --- | --- |
| **Vármegye által teljesítendő indikátor 2023. év végére:** | 54 db |
| **2024. április 30. napra teljesített indikátor érték:** | 78 db |

A vármegyében a vállalt indikátorok közül a 2023. évi célértéket nézve 144,44%-on állunk. A szerződéses állomány szerinti vármegyei vállalási érték 88 db. Valamennyi vármegyei projekt lezárása megtörtént.

1. **Helyreállított lakóegységek városi területeken**

|  |  |
| --- | --- |
| **Vármegye által teljesítendő indikátor 2023. év végére:** | 76,65 lakóegység |
| **2024. április 30. napra teljesített indikátor érték:** | 13 lakóegység |

A TOP-4.3.1-16 sz. felhívás megvalósítása függ a TOP-5.1.2-15 sz. felhívás megvalósításától. A TOP felhívásokon belül, a visszajelzések alapján ezen felhívások megvalósítása az egyik legtöbb energiát igényli (pl.: célcsoport elérése), így ezen felhívások megvalósítása halad a legnehezebben és időben is a leglassabban.

Az Irányító Hatóság által küldött 2024. április 30. napi EPTK adatok alapján a szerződéses állomány szerinti vállalási érték ennél az indikátornál 73 lakóegység. Az adatszolgáltatási határidőig még 10 db projekt zárása van folyamatban.

Amikor a zárás alatt álló projektek Közreműködő Szervezet részéről történő lezárása megtörténik, várható a teljesített indikátor értékek növekedése.

1. **A foglalkoztatási paktumok keretében munkaerő-piaci programokban résztvevők száma**

|  |  |
| --- | --- |
| **Vármegye által teljesítendő indikátor 2023. év végére:** | 2 284 fő |
| **2024. április 30. napra teljesített indikátor érték:** | 3 099 fő |

Az Integrált Területi Program szerint az indikátorvállalás a vármegyei és a 4 db helyi paktum együttes vállalását jelenti. 2020. évben elindult a helyi paktumokban is a célcsoport bevonása. A COVID-19 vírus 2020. évi megjelenése, illetve 2021. évi tetőzése ezen projektek megvalósításának a fontosságát tovább erősítette – a munkanélküliség nagyobb mértékű térnyerésének megakadályozásában ezek a felhívások is részt tudtak vállalni.

A vármegyei paktum a korábban tervezett 2022.03.31. nappal nem zárult le, hanem 600 millió Ft-os költség ráemelés történt, ami a vármegye által teljesítendő célértéket és teljesített indikátor értéket is módosította. A vármegyei paktum projekt zárása 2023.10.31. napra módosult.

A 2023. évi jelenlegi emelt célértéket 83,01%-ra teljesítettük 2024.04.30. napi adatok alapján, azonban a TOP-5.1.1-es projekt záró beszámolója még nem került a Közreműködő Szerv által elfogadásra, vagyis az indikátor értékek további növekedése prognosztizálható. (A 4 db helyi paktumból eddig csak 1 db zárt le.)

1. **Helyi társadalmi akciókban résztvevők száma**

|  |  |
| --- | --- |
| **Vármegye által teljesítendő indikátor 2023. év végére:** | 7 798 fő |
| **2024. április 30. napra teljesített indikátor érték:** | 18 888 fő (Közreműködő Szervezet által elfogadott)  129 662 fő a TOP-5.3.2-es projektek által elért célcsoport száma a Projekt Megvalósító Csoport saját kimutatásai alapján |

A teljesített indikátor értéke jellemzően nem a Helyreállított lakóegységek városi területeken c. indikátor teljesítéséből származik. Tekintettel a felhívás sajátosságára, vagyis arra, hogy a projekt keretében vállalt tevékenységeket (pl.: közösségfejlesztő programelem és szociális munka) a TOP-4.3.1 felhívás keretében támogatott infrastrukturális tevékenységek befejezését követő 6 hónapig kötelező folyamatosan biztosítani. Tavaly a TOP-4.3.1. felhívásra vonatkozóan több esetben költségnövekmény igény került benyújtásra, melyek által az ESZA tevékenységek további biztosítása vált lehetségessé.

A megyei identitás erősítése c. felhívásra benyújtott pályázatok a teljesítendő indikátor értékhez a záró beszámoló elfogadása után előre láthatólag 129 662 fővel járulnak hozzá a Projekt Megvalósító Csoport saját kimutatásai alapján.

Összességében elmondható tehát, hogy a 2023. évi vármegyei célértéket többszörösen teljesítettük.

1. **2022. év második félévében és 2023. első negyedévében megjelent felhívás**

2023. IV. és 2024. I. negyedévében már nem jelent meg új TOP felhívás, így új pályázat sem került benyújtásra.

A TOP keretében benyújtott pályázatok darabszámát, az igényelt támogatási összeg mértékét, a hatályos Támogatási Szerződések darabszámát és összegét, az eddigi kifizetések összegét, valamint a záró és lezárt projektek darabszámát az alábbi összefoglaló táblázat szemlélteti:

|  |  |  |  |  |  |  |  |
| --- | --- | --- | --- | --- | --- | --- | --- |
| **TOP felhívás száma** | **Felhívás címe** | **Beérkezett pályázatok száma (db)** | **Igényelt támogatás összege (Ft)** | **Hatályos TSZ száma (db)** | **Hatályos Támogatási Szerződések összege (Ft)** | **Kifizetések összege (Ft)** | **Fenntartásba helyezett projektek száma (db)** |
| 1.1.1-15 | Ipari parkok, iparterületek fejlesztése | 18 | 7 706 918 155 Ft | 14 | 5 669 788 856 Ft | 5 737 026 042 Ft | 12 |
| 1.1.2-16 | Inkubátorházak fejlesztése | 1 | 212 854 296 Ft | 1 | 242 847 950 Ft | 242 847 950 Ft | 1 |
| 1.1.3-15 | Helyi gazdaságfejlesztés | 17 | 1 279 705 284 Ft | 10 | 759 559 022 Ft | 681 909 534 Ft | 10 |
| 1.2.1-15 | Társadalmi és környezeti szempontból fenntartható turizmusfejlesztés | 32 | 8 463 662 905 Ft | 14 | 4 509 762 643 Ft | 3 911 640 315 Ft | 8 |
| 1.3.1-15 | Gazdaságfejlesztést és a munkaerő mobilitás ösztönzését szolgáló közlekedésfejlesztés | 8 | 9 484 600 000 Ft | 3 | 3 752 234 491 Ft | 3 752 234 488 Ft | 3 |
| 1.4.1-15 | A foglalkoztatás és az életminőség javítása családbarát, munkába állást segítő intézmények, közszolgáltatások fejlesztésével | 43 | 5 423 577 209 Ft | 33 | 4 244 621 277 Ft | 4 155 279 637 Ft | 29 |
| 1.4.1-19 | Bölcsődei férőhelyek kialakítása, bővítése | 31 | 5 018 033 309 Ft | 24 | 4 571 180 338 Ft | 4 417 852 599 Ft | 16 |
| 1.5.1-20 | A 2021-27 tervezési időszak stratégiai és projektszintű előkészítése | 1 | 300 000 000 Ft | 1 | 300 000 000 Ft | 262 939 130 Ft | 0 |
| 2.1.1-16 | Barnamezős területek rehabilitációja | 5 | 520 830 430 Ft | 4 | 369 408 367 Ft | 366 058 795 Ft | 4 |
| 2.1.2-15 | Zöld város kialakítása | 18 | 7 836 954 991 Ft | 16 | 7 389 459 847 Ft | 7 314 231 128 Ft | 12 |
| 2.1.3-15 | Települési környezetvédelmi infrastruktúra-fejlesztések | 31 | 4 103 455 435 Ft | 18 | 2 366 347 423 Ft | 2 218 601 088 Ft | 16 |
| 2.1.3-16 | Települési környezetvédelmi infrastruktúra-fejlesztések | 40 | 7 039 353 849 Ft | 35 | 6 340 369 295 Ft | 6 047 515 366 Ft | 27 |
| 3.1.1-15 | Fenntartható települési közlekedésfejlesztés | 18 | 5 656 324 095 Ft | 16 | 5 075 414 267 Ft | 4 984 847 636 Ft | 15 |
| 3.2.1-15 | Önkormányzati épületek energetikai korszerűsítése | 56 | 7 072 989 207 Ft | 41 | 5 131 523 451 Ft | 5 064 993 150 Ft | 41 |
| 3.2.1-16 | Önkormányzati épületek energetikai korszerűsítése | 2 | 174 897 254 Ft | 1 | 124 890 000 Ft | 124 889 306 Ft | 0 |
| 3.2.2-15 | Önkormányzatok által vezérelt, a helyi adottságokhoz illeszkedő, megújuló energiaforrások kiaknázására irányuló energiaellátás megvalósítása, komplex fejlesztési programok keretében | 14 | 4 020 623 619 Ft | 5 | 1 744 147 401 Ft | 1 731 573 104 Ft | 4 |
| 4.1.1-15 | Egészségügyi alapellátás infrastrukturális fejlesztése | 30 | 2 258 516 027 Ft | 18 | 1 596 764 556 Ft | 1 576 390 275 Ft | 18 |
| 4.2.1-15 | Szociális alapszolgáltatások infrastruktúrájának bővítése, fejlesztése | 35 | 1 925 912 372 Ft | 18 | 1 099 601 778 Ft | 1 011 022 141 Ft | 18 |
| 4.3.1-16 | Leromlott városi területek rehabilitációja | 20 | 4 947 209 334 Ft | 14 | 3 168 519 171 Ft | 3 080 180 810 Ft | 4 |
| 5.1.1-15 | Megyei szintű foglalkoztatási megállapodások, foglalkoztatási-gazdaságfejlesztési együttműködések | 1 | 1 235 000 000 Ft | 1 | 2 234 798 936 Ft | 2 226 132 162 Ft | 0 |
| 5.1.2-16 | A társadalmi együttműködés erősítését szolgáló helyi szintű komplex programok | 4 | 2 882 000 000 Ft | 4 | 2 880 238 051 Ft | 2 695 648 560 Ft | 1 |
| 5.2.1-15 | A társadalmi együttműködés erősítését szolgáló helyi szintű komplex programok | 24 | 1 885 933 341 Ft | 16 | 1 223 034 571 Ft | 1 053 320 907 Ft | 4 |
| 5.3.2-17 | Megyei identitás erősítése | 2 | 1 019 000 000 Ft | 2 | 1 331 000 000 Ft | 1 331 000 000 Ft | 1 |
| **Összesen:** | | **451** | **90 468 351 112 Ft** | **309** | **66 125 511 691 Ft** | **63 988 134 123 Ft** | **244** |

A fenti táblázatot az Irányító Hatóság által küldött adatszolgáltatás alapján készítettük.

Vármegyei szinten lezárt projektek száma elmarad a várakozástól.

2024. május 23. napon TOP Monitoring Bizottsági ülésre került sor. Az ülés egyik kiemelt témája a TOP projektek zárása és a hozzájuk kapcsolódó, az eredményességmérési keretbe tartozó indikátorok és a teljesítési / abszorpciós együtthatók jelenlegi országos helyzete volt, melyet az Irányító Hatóság 2024. április 9. napi EUPR adatok alapján közölt.

Az indikátorok országos szintű teljesítése kapcsán elsődlegesen a teljesítési / abszorpciós együttható(k) vizsgálata szükséges. A teljesítési / abszorpciós együttható(k)

* prioritási tengelyenként számítandó(k),
* értéke: szakmai mutató(k) teljesítési záróérték arányának átlaga és az eredményességmérési keret alá tartozó pénzügyi mutató teljesítési záróérték arányának átlaga.

1. **prioritás – Térségi gazdasági környezet fejlesztése a foglalkoztatás elősegítésére**

A fejlesztett vagy újonnan létesített iparterületek és ipari parkok területet (ha): TSz állomány tényértéke és aránya 3 038 ha, 215 %;

Közutak: az újraépített vagy felújított közutak teljes hossza (km): TSz állomány tényértéke és aránya 664 km, 190%;

Fejlesztett, 0-3 éves gyermekek elhelyezését biztosító férőhelyek száma (db): TSz állomány tényértéke és aránya 5 491 db, 44%;

Újonnan létrehozott, 0-3 éves gyermekek elhelyezését biztosító férőhelyek száma (db): TSz állomány tényértéke és aránya 7 984 db, 62 %;

Igazoló Hatóság számviteli rendszerébe bekerülő és a hatóság által igazolt elszámolható ráfordítások teljes összege (EUR): TSz állomány tényértéke és aránya 1 015 982 387 €, 91 %.

Összességében országos szinten az 1. prioritás vállalt indikátorai kapcsán a teljesítési / abszorpciós együttható 88,91 %-os teljesítése valósult meg. (Az Európai Bizottság 65% felett fogadja el országos szinten a teljesítést.)

1. **prioritás – Vállalkozásbarát, népességmegtartó településfejlesztés**

Városfejlesztés: városi területeken létrehozott vagy helyreállított nyitott terek (m2): TSz állomány tényértéke és aránya 2 699 814 m2, 206 %.

Igazoló Hatóság számviteli rendszerébe bekerülő és a hatóság által igazolt elszámolható ráfordítások teljes összege (EUR): TSz állomány tényértéke és aránya 442 552 470 €, 98 %.

Összességében országos szinten a 2. prioritás vállalt indikátorai kapcsán a teljesítési / abszorpciós együttható 102,56 %-os teljesítése valósult meg. (Az Európai Bizottság 65% felett fogadja el országos szinten a teljesítést.)

1. **prioritás – Alacsony széndioxid kibocsátású gazdaságra való áttérés kiemelten a városi területeken**

Kialakított kerékpárforgalmi létesítmények hossza (km): TSz állomány tényértéke és aránya 777 km, 117 %;

Üvegházhatást okozó gázok csökkentése: az üvegházhatású gázok becsült éves csökkentése (CO2 tonna egyenérték): TSz állomány tényértéke és aránya 78 482 Co2 tonna egyenérték, 76 %;

Igazoló Hatóság számviteli rendszerébe bekerülő és a hatóság által igazolt elszámolható ráfordítások teljes összege (EUR): TSz állomány tényértéke és aránya 504 224 826 €, 83 %.

Összességében országos szinten a 3. prioritás vállalt indikátorai kapcsán a teljesítési / abszorpciós együttható 106,12 %-os teljesítése valósult meg. (Az Európai Bizottság 65% felett fogadja el az országos szinten a teljesítést.)

1. **prioritás – A helyi közösségi szolgáltatások fejlesztése és a társadalmi együttműködés erősítése**

Fejlesztéssel érintett egészségügyi alapellátást nyújtó szolgálatok (benne: háziorvos, házi gyermekorvos, fogorvosi, védőnői szolgálat és kapcsolódó ügyeleti ellátás, iskola- egészségügyi ellátás) száma (db): TSz állomány tényértéke és aránya 1 436 db, 160 %;

Városfejlesztés: Helyreállított lakóegységek városi területeken (db) TSz állomány tényértéke és aránya 500 db, 44 %;

Igazoló Hatóság számviteli rendszerébe bekerülő és a hatóság által igazolt elszámolható ráfordítások teljes összege (EUR) TSz állomány tényértéke és aránya 153 874 799 €, 82 %.

Összességében országos szinten a 4. prioritás vállalt indikátorai kapcsán a teljesítési / abszorpciós együttható 87,88 %-os teljesítése valósult meg. (Az Európai Bizottság 65% felett fogadja el országos szinten a teljesítést.)

1. **prioritás – Megyei és helyi emberi erőforrás fejlesztések, foglalkoztatás- ösztönzés és társadalmi együttműködés**

A foglalkoztatási paktumok keretében munkaerőpiaci programokban résztvevők száma (fő): TSz állomány tényértéke és aránya 52 615 fő, 118 %;

Helyi társadalmi akciókban résztvevők száma (fő): TSz állomány tényértéke és aránya 1 059 126 fő, 821 %;

Igazoló Hatóság számviteli rendszerébe bekerülő és a hatóság által igazolt elszámolható ráfordítások teljes összege (EUR): TSz állomány tényértéke és aránya 214 721 721 €, 83 %.

Összességében országos szinten az 5. prioritás vállalt indikátorai kapcsán a teljesítési / abszorpciós együttható 120,16 %-os teljesítése valósult meg. (Az Európai Bizottság 65% felett fogadja el országos szinten a teljesítést.)

A fentiek alapján elmondható, hogy az 1-5. prioritás tengelyeken országosan sikerült teljesíteni a teljesítési / abszorpciós együtthatókat.

1. **Költségnövekmények**

A TOP felhívások kapcsán 2024. május 15. napig 123 db költségnövekmény igény érkezett az Irányító Hatósághoz összesen 4 882 468 853 Ft értékben. Eddig 91 db igény került elfogadásra a TOP források terhére összesen 4 000 267 166 Ft értékben.

A költségnövekmény igények prioritásonkénti megoszlását az alábbi táblázat foglalja össze:

|  |  |  |  |  |
| --- | --- | --- | --- | --- |
| **Prioritás száma:** | **Beérkezett igények száma (db):** | **Elfogadott igények száma (db):** | **TOP növekmény (Ft):** | **Igényelt összeg XIX. fejezet (Ft):** |
| 1. prioritás | 45 | 33 | 1 271 940 421 | 486 359 110 |
| 1. prioritás | 28 | 19 | 740 836 020 | 30 677 064 |
| 1. prioritás | 22 | 19 | 300 011 672 | 332 806 823 |
| 1. prioritás | 21 | 14 | 241 453 412 | 32 358 690 |
| 1. prioritás | 7 | 6 | 1 446 025 641 | 0 |
| **Összesen:** | **123** | **91** | **4 000 267 166** | **882 201 687** |

Az Irányító Hatóság által küldött adatszolgáltatás alapján megállapítható, hogy a vármegyei Integrált Területi Program keret a korábbiakhoz képest megnövekedett a jóváhagyott költségnövekmény igények révén.

Kérem a közgyűlést a Hajdú-Bihar Vármegye Önkormányzata Integrált Területi Programjának végrehajtásáról szóló tájékoztató elfogadására.

**HATÁROZATI JAVASLAT**

Hajdú-Bihar Vármegye Önkormányzata Közgyűlése a területfejlesztésről szóló 2023. évi CII. törvény 10. § (2) bekezdés a) és c) pontjai, valamint a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet 19. § f) pontja alapján, figyelemmel a Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló 4/2023. (IV. 3.) önkormányzati rendelet 18. § (1) bekezdés c) pontjára

elfogadja a Hajdú-Bihar Vármegye Önkormányzata 2014-2020 közötti időszakra vonatkozó Integrált Területi Programjának végrehajtásáról szóló tájékoztatót.

**A határozati javaslat elfogadása egyszerű többséget igényel.**

Debrecen, 2024. június 24.

**Pajna Zoltán**

**elnök**

Az előterjesztés a törvényességi követelményeknek megfelel:

Dr. Dobi Csaba

jegyző